JohanHeinsen/ENO huggingface dataset:
Viborger Samler, 1839-05-29
Norge. Fra Christiania berettes under 17de Mai. Efter nogle Dages vedvarende Regn, der har været saare gavnlig for Vegetationen, have vi i Dag havt det smukkeste og behageligste Foraarsveir. Dagen er ellers gaaet af stille og rolig, uden støiende Optrin.
Viborger Samler, 1839-05-29
En Deel Mennesker havde om Eftermiddagen samlet sig ved Kroghsstotten, hvor der opførtes Musik, og derfra begave de sig til St. Hanshougen, hvor der afbrændtes et Fyrværkeri, der var forbi Kl. 11, da alle skiltes ad og begave sig hjem. Paa Theatret, der ei var meget talrig besøgt, forlangtes National fangen, hvilken ogsaa blev givet af Orchestret. – Reisende, som i disse Dage ere ankomne hertil fra Trondhjem, berette, at man i Oplandet, især i Opdal og i den nordlige Deel af Guldbrandsdalen, er bleven hjemsøgt af Lemæn, hvilke i utallig Mængde, sees omkring i Skov og Mark, ja endog paa Landeveiene. Almuen var noget ængstelig over disse ubudne Gjesters Komme, da man frygtede for, at de ikke alene skulde fortære Udsæden af Korn og Potetos, men endog siden ødelægge baade Ager og Eng; dog trøstede de sig ved Sagnet, at Lemænnenes Besøg, skal være Forvarsel og et frugtbart Aar. (Dag.) Sammenligner man Statsindtægterne i Aaret 1836 med dem i 1835, da finde vi, at i det sidstnævnte Aar var Jndtægten 21,000 Spec. større. Jndtægterne vare nemlig 1835. 2,762,000 Spec., 1836: 2,741,000 Sp. Hvad derimod Udgifterne angaae, da vare disse i det sidstnævnte Aar 364,000 Spec. større end i 1835. Udgifterne vare 1835. 2,437,000 Spec., 1836. 2,793,000 Spec., men de forøgede Udgifter ligge tildeels i de af Statskassen gjorte Udlaan og Forskud, hvis Beløb udgjorde 175,000 Spec.
Viborger Samler, 1839-05-29
Nyeste Postefterretninger. Frankrig. Det nye Ministerium, der er sammensat af de meest modsatte Partier, synes ikke at tilfredsstille Alle. Vel har de Deputeredes Kammer, med Undtagelse af Kampen ved de nye Bureauxvalg, ikke havt Leilighed til at modsætte sig Regjeringens Forholdsregler; men desto lydeligere udtaler det fiendtlige Sindelag sig i Bladene af næsten alle Farver. Fra alle Sider, siger Courrier fr., yttrer Uvillie sig mod Regjeringen. Ethvert Parti har kun for Øie de Begunstigelser, man udviser mod dets Modstandere. Bittert klager det venstre Centrum over Quesnault's Udnævnelse til Generalsecretair, de 221 harmes ved den blotte Tanke om, at man har betroet Statskattens Retsanliggender til en saa uafhængig Mand, som Ferdinand Barrot; Doctrinairerne antage deres Ven Duchtel for at have ladet sig paatrænge en saadan Paapasser; Journal general tildeler vel, efter høiere befaling, det nye Cabinet Roes, men kun for at skjule dens Venners onde Lune, og Journal des Debats, uden at vove et positivt Angreb paa Cabinettet, begynder allerede, saaledes som Tilfældet var under Thiers's Ministerium, saa smaat at knurre, hvilket sandsynligviis vil udbryde til aabenbar Fiendtlighed, naar Regjeringen virkelig udfører den paatænkte Plan, at standse med Pengeunderstøttelse til Pressen. Det synes saaledes, at Tingenes Stilling under det nye Ministerium ingenlunde er bedre end under det forrige. Jkke med Uret bemærker Constitutionel: "Da Ministrene af venstre Centrum overlode deres Modstandere de to vigtigste Poster, nemlig: det inden- og udenlandske Ministerium, samtykkede de i at henlægge den hele Statsforvaltning udenfor Ministeriet, og bragte netop derved Sagerne i den Stand, hvori de havde været under Cabinettet af 15de April. – Jgaar troede Mange, at Optrinet fra den 12te Mai atter vilde vorde fornyet; om Morgenen circulerede foruroligende Rygter; man fortalte, at et Cavalleriregiment, der havde befaling til Afmarsch, havde faaet Contraordre, og at flere allerede bortmarscherede Regimenter vare ved Telegraphen kaldte tilbage. De, der smedede disse Rygter, vare - Speculanter i Fonds. – Om Natten Kl. 2 troede man at høre paa Boulevarden, i Nærheden af Tortoni, et Kanonskud; hele Omegnen kom i Uro, en stærk Patrouille af Municipalgarden galopperede hen til Stedet. Først noget efter erfarede man, at Allarmen grundede sig paa en Huuseiers Uforsigtighed, der lod sit Huus nedrive, og vilde sprænge med Krudt en Deel af Muren.
Viborger Samler, 1839-05-29
Handelsministeren, Dufaure, anmeldte for Pairskammeret, at Regjeringen var findet at forelægge Kammeret, i Løbet af dette Aar, et Lovudkast over 5 P. Rentereductionen. Finantsministeren overgav et Lovudkast angaaende de af Republiken Haity betalte Summer, bestemte til Skadeserstatning for franske Undersaatter. Tilsidst gik man over til Petitionscommissionens Beretning. En Petition fordrede en Reform i Valgloven; imod denne talte v. Harcourt i overvættes streng conservativ Aand. Valgeensus, sagde han, var Grundlaget for vor hele politiske Bygning; at hæve hiin, vilde være at omstyrte denne ei Nationen, kun Factionernes Lidenskab fordrede Valg. teform; Lighed var en Chimære, hvad end Rousseau sagde derom; Ulighed laae i Tingens Natur, og deri var ikke Regjeringen, men Forsynet Skyld, der ofte lader Skjønne og Hæslige, Kloge og Dumme fødes i en og samme Familie; at Duelighed skulde give Stemmeret, var unødvendigt o. s. v. – Cousin tog derefter Ordet, i den Hensigt at gjendrive Taleren, thi Petitionen, meente han, hørte til de Deputeredes Kammers Afgjørelse. Forstand og Duelighed, sagde han var ingenlunde saa intetsigende, som den forrige Taler formeente, og kom endog nu i Betragtning i Valgloven, efterdi Loven kun kræver af Academiets Medlemmer en Census af 100 Fres for at være Vælger, men derimod 200 Fres af andre Borgere, – saa at en Academikers Forstand i dette Tilfælde vurderedes til 100 Fres; meget godt kunde man udvide denne Taxeringsmaade uden at omstyrte Forfatningen; forøvrigt forlangte han (Cousin) ingen fuldstændig Reform af Valgloven, – kun maatte han modsætte sig Harcourts Stagnationssystem.
Viborger Samler, 1839-05-29
Fra Bayonne berettes, at Espartero indskrænker sig til Jndtagelsen af Ramales og Guardamino, og at han ei vil udstrække sine Operationer videre.
Viborger Samler, 1839-05-29
Jndenlandske Efterretninger. Commandantskabet over Kronborg Fæstning er ad interim overdraget Chefen for Kronens Regiment, Oberst v. Michaelsen, der kommer til at nyde Commandants-Emolumenter, hvorimod Gagen som saadan bespares.
Viborger Samler, 1839-05-29
Tirsdagen den 16de d. M. blev paa Gardens Ridebane ved Philosophgangen, under behørig Control opbrændt. 1) Casserede Sedler, udstædte af Nationalbanken til Beløb 3,931,000 Rbd., for hvilken Sum nye Sedler ere satte i Circulation. 2) Jndfriede Obligationer for Laanet af 4de Febr. 1820 til Beløb 184,100 Rbd. r. S. og Bemk. 9000 - 60000 Rbd. 3) En indfriet Obligation, udstædt for Jndlaan i Sedler, stor 1,033 Rbd. 58 s. S. og T. 4) 3 Stkr. indfriede Recipisser for Jndlaan i rede Sølv, til Beløb 44,000 Rbd. r. S. (Berl. Td.)
Viborger Samler, 1839-05-29
Balletmester Bournonville, foretager i disse Dage en Kunstreise til Stockholm i Forening med Jfr. Fjeldsted og Nielsen og Hr. Hoppe.
Viborger Samler, 1839-05-29
Den 21de Mai solgtes ved 3die Auction for 17,015. Rbd. rede Sølv Gaarden Nr. 330 i Gothersgaden, tilhørende Arvingerne efter afg. Etatsraad, Generalfiskal Rottbøll, hvilken Eiendom er assureret i Brandkassen for 27,800 Rbd.
Viborger Samler, 1839-05-29
J det i disse Dage udkomne 2det Hefte af Capitain C. L. L. Harboes "Danske Marine-Ordbog findes følgende Beretning om Holmene: De kongelige Orlogsværfter i Kjøbenhavn kaldes Holme. Paa Gammel-Holm ere: 2 Stabelbedinger, hvorpaa mindre Krigskibe bygges; endeel Værksteder, saasom: Smeden, Seilmager-, Bødker- og Billedhugger Værkstederne; Reberbanen, Baadebygger-Skurene og Mastemagerpladsen; endvidere ere der Magaziner, saasom: Hovedmagazinet, hvori opbevares Kobber, Jern og andre Fornødenheder til Skibbyggeriet, Skibenes Kabysser, Fadeværk, Vandkasser, Køietøi, Kiøkkentøi og andre mindre Jnventariisager; paa Seilloftet opbevares Flaadens Seil, Flage, Com passer og Loggeglas. En Færge holder, i Arbeidstiden, Communicationen vedlige imellem Ny- og Gammelholm, og imellem denne og Dokken. – Ny Holm er for en stor Deel opfyldt af det ved Opmuddringen i Havnen vundne Mudder. Paa Christiansholm er Oplag af Flaadens Kanoner og Kugler, samt i Arsenalet (der ligger paa Øen) er Flaadens Affutage og Haandarmatur, med hvad dertil hører; der er Tøimesterens Contoir og en Artillerie-Underofficeers skole, samt en Mastekran. Paa Nyholm er anlagt Batteriet Christiani Sexti, til Havnens Beskyttelse. Paa dette Batteri vaier Flaget. Alle Salutter optages og besvares af dette Batteri. Hver af Holmene har sin Eqvipagemester, der er en Søofficeer, som har Commanden og Opsigten med de paa hans Holm forefaldende Arbeider. Holmens Folk ere, som bekjendt, de Haandværkere og Matroser, der daglig arbeide paa Holmen og som ere faste i Kongens Tjeneste. Holmens Mestere ere de af Holmens Folk, der ere avancerede til Mestere i Værkstederne. De have Secondlieutenants Rang. Holmens Over-Eqvipagemester er den Søofficeer, der har Commandoen over Holmene og underliggende Establissementer. Paa Nyholm er Hovedvagten, commanderet af en Capitain eller Capitainlieutenant, Bommens Vagt af en Sølieutenant (nu en Over-Kanoneer) og Christiansholm Vagt af en Over-Kanoneer eller Kanoneer, Gammelholms Vagt commanderes af en Lieutenant af Land-Etaten. – Det ovennævnte Skrift, der udmærker sig ved Fuldstændighed og Sagkundskab, og indeholder særdeles instructive Artikler, vil være sluttet til Julimaaned. Jndtil denne Tid staaer Subscriptionen aaben. (Dagen.) Forhør i Anledning af Briggen "St. Jans Paaseiling er den 21de Mai blevet paabegyndt ved den combinerede Ret, for hvilken saavel Chefens, Capitainlieutenant Gjødesens Rapport til Admiralitetet, som den paa Briggen dengang Paaseilingen skeete vagthavende Officier, Premierlieutenant Steenbachs Rapport desangaaende til Chefen, ere blevne forelagte. (Kbhp.)
Viborger Samler, 1839-05-29
Den i flere af vore Blade omtalte lille Dampbaad, bestemt til Lystfarter paa Kysten og mellem Kjøbenhavn og Helsingør, ligger nu fuldfærdig ved Badehusene. Dens Maskine er paa 10 Hestes Kraft, og Baaden skal kunne rumme 50 Passagerer. (Kbhp.)
Viborger Samler, 1839-05-29
I Helsingørs-Avisen læses under 17de Mai. Ved Licitationen over den helsingørske Diligences Brevposts Befordring blev en Vognmand i Kbhavn den Mindstbydende, dog for et høiere Beløb end det, som er tilstaaet den nuværende Entrepreneur, fordi nemlig Diligencen, Bede-Tiden iberegnet, skal nu befordres paa ialt 4 1/2 Timer, og der for hver 5 Min., som i saa Henseende overskrides, skal erlægges en Mulct af 4 Mk.
Viborger Samler, 1839-05-29
Kattrup Hovedgaard og Gods, beliggende i Løve Herred, Holbeks Amt, agter Eieren, J. C. Baron af Adeler, at bortsælge ved Auction førstkommende 8de Junii.
Viborger Samler, 1839-05-29
Tvende 5-aarige Vallakker efter Fuldblodshingsten, Cigar, tillagte paa det classenske Fideicommisses Gaard, Bierregaard paa Falster, ere i denne Tid kjøbte til Hs. Kgl. H. Prinds Frederik Carl Christian for 1100 Rbd.
Viborger Samler, 1839-05-29
Frederikshavn, den 24de Mai. Ved Postens Afgang, Aften Kl. 10 3/4, indtraf den Efterretning hertil, at det af Aviserne saa vel bekjendte Skib Wal son", der i Vinter strandede ved Kandestederne i Hr. Overauditeur Lassens Jurisdiction, og over hvilket man strax efter Strandingen ilede saa stærkt med at avertere Auction, som senere maatte tilbagekaldes. nu er bragt ud igjen. – Noget nærmere om dette Foretagende der bedst beviser det Utidige i den tilfærdige Auction, er endnu ikke kommet til vor Kundskab. (Aalb. Av.)
Viborger Samler, 1839-05-29
Thisted, den 25de Mai. J Forgaars indtraf den Ulykke ved Ræhr Strand, at en Baad med 5 Mand, der var gaaet ud at fiske, ved Landsætningen kantrede i Brændingen, hvorved 2 Mand druknede; Begge efterlade sig desværre Kone og Børn.
Viborger Samler, 1839-05-29
Agger Kanals Skibsliste. Jndk. Den 22de Mai, B. P. Brandi af og til Thisted, fra Christiansand med Trælast. Den 23de, Chr. Brockdorff af og til Skive fra Osterriisøer, H. N. Breum af Logstøer og J. N. C. Jensen af Fanøe til Nykjøbing fra Skien allemed Trælast og Jern.
Viborger Samler, 1839-05-29
Copulerede i Randers, den 2de Mai, Kjøbmand Niels Wilhelm Mørck og Enkemadame Anna Margrethe Brühmer, fød Hansen.
Viborger Samler, 1839-05-29
AVERTISSEMENTS. At Extraposten mellem Viborg og Hobro fra i Dag af og fremdeles skal ophøre, ifølge den kongelige Generalpostdirections Ordre i Skrivelse af 21de Dennes, bekjendtgjøres herved til de Corresponderendes Efterretning.
Viborger Samler, 1839-05-29
Postcomptoiret i Viborg, den 23de Mai 1839. Hansen.
Viborger Samler, 1839-05-29
Ægte engelsk double brown Stout Porter, er nylig arriveret hos J. Jensen.
Viborger Samler, 1839-05-29
Skibet "Dorthea Marier, Claus Pedersen af Nykjøbing, ligger under Ladning i Altona til Viborg, Nykjøbing og Skive.
Viborger Samler, 1839-05-29
At Creditorerne i Stervboerne efter: 1) Proprietair Sigvard Altevelt Færck til Kongstedlund i Sønderkongerslev Sogn, Hellum Herred, og 2) Kirkesanger og Skolelærer Morten Christensen af Komdrup i samme Herred, ere indkaldte ved Proclamata af 20de dennes, der snarest muligt læses i vedkommende Retter, til inden 12 Uger at anmelde og beviisliggjøre deres Fordringer for undertegnede Skifteforvalter, bekiendtgjøres herved. Det tjener tillige til Efterretning for alle Vedkommende, at der i det førstnævnte Boe holdes en Skiftesamling paa Kongstedlund Løverdagen den 31te August næstkommende om Formiddagen Kl. 9. Hellum Hindsted Herreders Contoir paa Nørgaard pr. Aalborg, den 21de Mai 1839. Hvass.
Viborger Samler, 1839-05-29
(Hermed følger Tillægsblad.)
Viborger Samler, 1839-05-29
Tillægsblad til Viborger Samler No. 69.
Viborger Samler, 1839-05-29
J Augs. Allg. Zeitung hedder det i et Stykke om Storbritanniens Verdensstilling: Englands Magt bestaaer i Handel og Søherredømme. Man betragte kun, hvilke Fremskridt det har gjort i Middelhavet – nye Stationer i Portugal og Spanien, d. e. stærke Udenværker, som forbinde Gibraltar næsten med England. Fra den anden Side Erobring i Arabien, rigtignok truende Krige i Mellem Asien; men med Krige vinder man ogsaa; Rom voxede og blev stærk under vedvarende Krige. Gaae vi endnu videre mod Syden: et heelt Continent, hvor Jngen forstyrrer Englænderne, og Øerne imellem Ostindien og Australien blive den ene efter den anden i Stilhed borttagne og bragte under engelsk Varetægt. Man seer heraf, hvad der er Englands styrende Politik, at forbinde Australien med Ostindien, Ostindien med Middelhavet, saa at England til Nød ret vel kunde opgive sine Besiddelser i Amerika. Naar England, uden at krænke sin Ære, kunde opgive Canada, hvad tabte det saa, Et vidtudstrakt Landstrøg, som hidtil kostede mere, end det indbragte. Derved blev det sat i Stand til at henvende hele sin Opmærksomhed paa Vestindien, hvilket ligeledes vilde være Amerikanerne anstødeligt. Betydningen af Grændsestridighederne mellem Maine og Ny=Brunsvig kunne ikke miskjendes; man vil afskære Englænderne Forbindelsen med Canada. Men kan England, om det ogsaa vilde, opgive Canada, Saasnart England giver efter der, saasnart Amerikanerne vide, at Englænderne ikke ville have Krig, saa bruge de samme Manoeuvre i de vestindiske Øer. Jmidlertid har Sagen ogsaa sin gode Side. Colonialregjeringen var yderlig slet, og derved kom man i de nuværende Forlegenheder i Canada. Sygdommen er opdaget, og man er tvungen til, ogsaa andre Steder at henvende Opmærksomheden paa forebyggende (Berl. T.)
Viborger Samler, 1839-05-29
Forholdsregler.
Viborger Samler, 1839-05-29
Preussen. Der berettes, at Senats-Præsidenten i Fristaden Krakau skal afsættes fra sin Post ifølge en Beslutning af de tre Skytsmagter. Endnu veed man ikke hans Efterfølger. – En den 9de f.M. dateret preussisk Cabinetsordre offentliggjør et Regulativ over de unge Arbeideres Beskjeftigelse i Fabrikerne. Deri bestemmes blandt andet, at hvo, som ikke har nydt en treaarig Skole-Underviisning eller ved Attester af Skoleforstanderskabet kan bevise, at han flydende kan læse sit Modersmaal og har indøvet Begyndelsesgrundene til Skrivning, førend sit 16de Aar ikke maa bruges til en saadan Forretning, med mindre Fabrikeieren sørger for Oprettelsen af Fabrikskoler, og ogsaa da maae de unge Mennesker for deres 16de Aar ikke arbeide over 10 Timer daglig og aldrig førend Kl. 5 om Morgenen eller efter Kl. 9 om Aftenen, ikke heller Søn- og Helligdage. Stedets Politie skal drage Omsorg for Opretholdelsen af denne Forordning. Paa Contraventioner ere satte Pengebøder indtil 50 Rd. (Dagen.)
Viborger Samler, 1839-05-29
Landoeconomisk Beretning fra Stettin. Med Handelens Opblomstring holder Jordbundens Kultur, i Pommern lige Skridt, Fornemmeligen har den bestandigt tiltagende Kartoffelavl som Material for Brænderierne frembragt en stor Forandring i Landeiendommenes GrundværdiDen lette sandede Jordbund, der hidtil næsten ikke havde nogen Værdi, er ved Dyrkningen af denne Frugt bleven hævet til en Jndtægtskilde, som aldeles kuldkaster det hidtil antagne Forhold i Ager=Klasserne. Ved Benyttelsen af det, som bliver tilbage fra Brænderierne, til Foder, er Qvæg holdet, og, som Følge heraf, Udbyttet af Gjødning bleven betydeligt forøget. Herved, samt ved den ligeledes tiltagende Mergling, ere, især i Bag=Pommern, store Lyngheder blevne omskabte til frugtbare Græsgange, hvor nu de forædlede Faareflokke finde rigelig Næring. – Endvidere er her i den senere Tid indført en nyttig Frugt, nemlig AltringhamGuleroden, som ved dens ualmindelige Størrelse yder en riig Høst, samt et fortræffeligt Qvæg, især Heste-Foder; ligesom man nu ogsaa dyrker en Peruviansk Riis (chenopodium quinoa) hvis afskallede Fro afgiver et velsmagende Fødemiddel for Mennesker. Begge disse Væxter trives godt i vore nordlige Klimater. – (En Prøve af disse Kartofler, samt af det ovenfor omtalte Altringham-Roe=Fro og af den Peruviansk Riis, fulgte med denne Beretning til det Kongl. Gen. Toldk. og Comm.-Collegium, og er fra samme meddeelt det Kongl. Landhuusholdnings Selskab.) (Handt.)
Viborger Samler, 1839-05-29
Domme, afsagte ved en Extraret i den Kgl. Landsoverret i Viborg. (Tirsdagen den 21de Mai 1839.)J Sagen No. 122. Ldsoprykt. Krigsraad Deigaard som Actor, ctr.: Ldsoprykt. Nyboe, Defensor for Tiltalte Erich Christensen. (Der tiltales for begaaet Tyverie.)
Viborger Samler, 1839-05-29
Dom: "Tiltalte Erich Christensen bør hensættes i Fængsel paa Vand og Brød i 4 Gange 5 Dage. Med Hensyn til Actionens Omkostninger, hvorunder Salariet til Actor ved Overretten, Krigsraad Prkt. Deigaard, bestemmes til 5 Rbd. Sølv, bor Herredstingsdommen ved Magt at stande. At efterkommes under Adfærd efter Loven."
Viborger Samler, 1839-05-29
Ved Salling Herreders Extraret den 15de April 1839 er af Justitsraad Bye- og Herredsfoged Rosenstand dømt saaledes: "Tiltalte Erich Christensen bor hensættes til Forbedringshuusarbeide i Viborg, Tugt- og Forbedringshuus i 8 Maaneder. Saa bor han og betale samtlige af Actionen lovligt flydende Omkostninger, hvorunder Salarium til Actor, Prokurator Thorup, 3 Rbd. Sølv og til Desensor, Prokurator Øllgaard, 2 Rbd. Sølv. At efterkommes under Adfærd efter Loven."¬
Viborger Samler, 1839-05-29
J Sagen No. 124. contra: Ldsoprykt. Nyboe som Actor, Ldsoprykt. Juul, Defensor for Arrestanten Frederik Julius Christian Laursen. (Der tiltales for begaaet Tyverie.) Dom, Herredstingsdommen bør ved Magt at stande. J Salarium til Actor ved Overretten, Prit. Nyboe, betaler Arrestanten 5 Rbd. Sølv. At efterkommes under Adfærd efter Loven."
Viborger Samler, 1839-05-29
Ved Hads Ring Herreders Extraret den 2de April 1839 er af Justitsraad Herredsfoged Lanng dømt saaledes: "Tiltalte Arrestant Frederik Julius Christian Laursen bør hensættes i Fængsel paa Vand og Brod i 6 Gange 5 Dage samt betale de af hans Arrest, Action og Straffens Execution lovlig flydende Omkostninger og deriblandt Salarium til Actor, Proturator Jensen, 4 Rbd. og til Defensor, Prkt. Politiassistent Nielsen, 3 Rbd. Sølv. J Tilfælde af Uformuenhed hos Tiltalte, udredes samtlige Omkostninger efter Overøvrighedens nærmere Bestemmelse. At efterkommes under Adfærd efter Loven.
Viborger Samler, 1839-05-31
67 Aargang. No. 70. Kongelig allernaadigst alene privilegerede Viborger Samler, Forsendes med Brevposten i Danmark og Hertugdømmene. Fredagen den 31 Mai 1839. Trykkes i og udgives fra det Donssiske Officin.
Viborger Samler, 1839-05-31
Nyeste Postefterretninger. Frankrig. Telegraphen meddeler Efterretninger fra Africa og Spanien. Sopræfecten til Krigs- og Marineministeren.
Viborger Samler, 1839-05-31
Toulon, den 21de Mai. Algier, den 18de Mai. Havnen og Staden Jigelli er i vor Magt. En combineret Operation til Lands og Vands skulde skaffe os Besiddelsen. Angrebet fandt Sted fra Søsiden. Land- og Søstyrken har søgt at overgaae hinanden i Jver og Mod. Staden er dækket ved vidt frem rykkede Værker, der ere opførte paa de Høie, der beherske Staden. Erobringen er fuldstændig. Denne Operation lededes med lige Kraft og Duelighed af de Salle, Escadronschef i Generalstaben. Marque, Havnecommandant i Stora, anførte Marinen." Jigelli eller Jigerri ligger i lige Afstand fra Bougia- og Stora; Søkysten skal her være mindre fjern fra Constantine, end ved Stora, og Pladsen skal være beqvem til at holde Kabylerne i Respect.
Viborger Samler, 1839-05-31
Bayonne, den 19de Mai, Kl. 12 1. Underpræfecten til Ministeren for det Jndre.
Viborger Samler, 1839-05-31
Om Natten mellem den 18de og 19de Mai har Munagorri bemægtiget sig Fortet Urdach, der var besat af 15 Carlister."
Viborger Samler, 1839-05-31
Bayonne, den 20de Mai. Kl. 6. "Munagorri, der er bleven angreben, har capituleret i Gaar Aftes, og trukket sig tilbage paa fransk Grund, hvor han blev afvæbnet. Urdach, bemærker Journ, des Debals, er en lille Landsby, 1/2 Miil fra Grændsen, ved Landeveien fra Bayonne til Elisondo. Carlisterne have der en befæstet Bygning og en Douanepost. Angaaende de to Hovedhæres Operationer haves ikke nyere Meddelelser. Efter et haardnakket Forsvar af Guardamino, have Carlisterne rømmet dette Fort, der i 16 Dage modstod Esparteros gjentagne Angreb. Don Carlos har troet at burde belønne Besætningen paa en overordentlig Maade. Samtlige Soldater ere avancerede til Underofficierer, alle Underofficierer, og Officierer ere rykkede en Grad høiere; ydermeere skal hele Besætningen hædres med Korset af den anden Classe af Ferdinands Ordenen, og erholde personlig Adel. Carlisternes Beretninger angive Fiendens Tab til 6,000 Mand; deres eget til 6000 Md. At dømme efter Udnævnelsen af Commissionen til at drøfte Duchtels Forslag om Bevilling af 1,2000,000 Fres, er det uden for al Tvivl, at Commissionen vil andrage paa Antagelsen af Tillids-Forslaget, og at Kammeret vil bevilge Andragendet.
Viborger Samler, 1839-05-31
Bladet le temps bemærker i Anledning af Marschal Gerards officielle Beretning til Ministeren for det Jndre ang. Opstandens Undertrykkelse, at Marschallen med Ret har roest Modet og Udholdenheden hos de Nationalgardister, som have indfundet sig; men hvor mange have indfundet sig, Nationalgarden i Paris og den nærmeste Omegn tæller 80,000 Mand. Ved Ementerne i 1832 og 1833 havde i det mindste 1/2 indfundet sig paa Allarmpladsene; men denne Gang mødte af nogle Legioner kun 200 Mand. Officiererne, paa hvilke Ansvarligheden af det gode Exempel hviler, ilede til Forsamlingsstederne, saasnart de hørte, at der blev skudt; men Gardisterne spillede for en stor Deel de ledige Tilskueres Roller. Barbes er ikke død af sine Saar; han er tvertimod i Bedring. Ved kongelig Beslutning, paa Grund af Krigsministerens Beretning, er General Vaillant, Commandant for Jngenieurcorpset i Africa, udnævnt til Commandant for den polytechiske Skole, istedet for Generallieutenant Tholoze.
Viborger Samler, 1839-05-31
Fra Wien meldes under 21de Mai. Et Handelshuus i Triest beretter, at et for faa Timer siden fra Levanten ankommet Dampskib medbringer den Efterretning, at Storsultanen har erklæret Vicekongen af Ægypten, Mehemet, Krig. Fremdeles godtgjøre Breve fra Alexandrien Rigtigheden af den med Dampskibet ankomne Efterretning. Storsultanens Hær er gaaet over Euphrat ved El-Bir, imellem Orfa og Alepro. Augs. Allg. Zeit. melder ligeledes, at Fiendtlighederne, ifølge Breve fra Triest af 18de og Venedig af 19de Mai, atter ere udbrudte imellem Porten og Mehemet Ali. Den tyrkiske Hær skal være 50,000 Mand stærk.